**Specialiųjų pirkimo sąlygų 2 priedas**

**„Techninė specifikacija“**

**TECHNINĖ SPECIFIKACIJA IR KAINOS PASIŪLYMO FORMA**

Perkančioji organizacija vykdydama viešąjį pirkimą numato įsigyti prekes – Darbui laboratorijose reikalingi indai, reikmenys ir priemonės.

Prekių tiekimo trukmė: **24 mėn**. Ketinamos pasirašyti sutarties trukmė: **25 mėn**.

Pirkimo objektas skirstomas į 2 pirkimo dalis.

**Pirkimo dalys ir planuojamos apimtys:**

1 dalis. Darbui laboratorijoje skirtos priemonės. Maksimali ketinama pasirašyti sutarties vertė 110 000,00 EUR be PVM, 133 100,00 EUR su PVM.

2 dalis. Priemonės chromatografijai ir turimai chromatografinei įrangai. Maksimali ketinama pasirašyti sutarties vertė 110 000,00 EUR be PVM, 133 100,00 EUR su PVM.

**Tiekėjo pasiūlyme nurodyta bendra palyginamoji pasiūlymo kaina negali viršyti:**

1 dalis. Darbui laboratorijoje skirtos priemonės 800 000,00 EUR be PVM, 968000,00 Eur su PVM.

2 dalis. Priemonės chromatografijai ir turimai chromatografinei įrangai 7 000 000,00 EUR be PVM, 847 000,00 Eur su PVM.

Numatomų įsigyti 1 pirkimo dalies prekių sąrašas, pateikiamas Techninės specifikacijos Priede Nr. 1. Numatomų įsigyti 2 pirkimo dalies prekių sąrašas, pateikiamas Techninės specifikacijos Priede Nr. 2. Numatomų įsigyti prekių sąrašai yra preliminarūs ir nėra baigtiniai, taip pat skirti pasiūlymams vertinti ir laimėtojams nustatyti.

Pirkėjas gali pirkti kitų, Techninės specifikacijos Prieduose Nr. 2.1 ir Nr. 2.2 nenurodytų Prekių iš Tiekėjo(-ų) turimo prekių asortimento.

Pirkėjas už Prekes Tiekėjui(-ams) mokės pagal jo pateiktame pasiūlyme nurodytas kainas: t. y. už Prekes, išvardintas Techninės specifikacijos Priede Nr. 2.1 ir Nr. 2.2 mokės Tiekėjo(-ų) pasiūlyme nurodytą fiksuoto dydžio įkainį. Nurodytų prekių įkainiai bus fiksuojami visą sutarties galiojimo laikotarpį.

Tiekėjas(ai) gali vienašališkai taikyti papildomas nuolaidas atskiroms sąskaitoms.

Esant poreikiui, Pirkėjas turės teisę pirkti ir kitas, nenurodytas, tačiau pagal funkcinę paskirtį panašias Prekes (toliau – Papildomos prekės). Papildomų prekių pirkimui taikomos visos Prekių pirkimui šioje techninėje specifikacijoje ir Sutartyje nustatytos sąlygos, nebent aiškiai bus nustatyta kitaip.

Papildomos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo(-ų) prekybos vietoje. Tokių Papildomų prekių bendra kaina negalės sudaryti daugiau kaip 10 proc. Sutarties kainos.

Teikiant pasiūlymus, būtina sąlyga Tiekėjui(-ams) – siūlyti 100 proc. prekių, nurodytų Techninės specifikacijos Prieduose Nr. 2.1 ir Nr. 2.2.

Perkančioji organizacija Prekes planuoja pirkti pagal poreikį, kuris priklauso nuo aplinkybių, neprognozuojamų pirkimo metu (perkamų prekių kiekis priklauso nuo pirkimo sutarties vykdymo metu iškylančio poreikio, šių prekių įsigijimui skirtų finansinių resursų, tarpinių sutarties vykdymo rezultatų).

Techninėje specifikacijoje pateiktos nuorodos į standartus/technologijas/prekės ženklus yra tik rekomendacinio pobūdžio, todėl standartai/technologijos/prekės ženklai galima būti pakeisti lygiaverčiais.

**Užsakymo pateikimo tvarka ir terminai**

Tiekėjas privalo savo sąskaita, ne vėliau kaip **per 45 (keturiasdešimt penkias) darbo dienas** nuo atskiro užsakymo gavimo dienos, Prekes pristatyti pirkėjo nurodytu adresu Pirkėjo padaliniams (padalinių adresai pateikti Pirkėjo internetiniame puslapyje *http://ktu.lt*). Pirkėjas su Tiekėju gali raštiškai susitarti pratęsti atskiro Prekių pristatymo terminą vieną kartą 5 (penkioms) darbo dienoms.

Tiekėjas Prekes turi pristatyti, iškrauti ir sunešti į konkrečią Pirkėjo nurodytą vietą (kabinetą, laboratoriją ar sandėliavimo patalpas). Užsakymą Pirkėjas pateikia Tiekėjui raštu (elektroniniu paštu), nurodant Pirkėjo kontaktus, konkretų pristatymo adresą (nurodant kabinetą ar laboratoriją) ir kitą reikalingą informaciją, susijusią su Prekių pristatymu. Apie Prekių pristatymą Tiekėjas turi pranešti Pirkėjui **ne vėliau kaip prieš 1 (vieną) darbo dieną**.

Tiekėjas įsipareigoja pakeisti nekokybiškas ar netinkamas Prekes kokybiškomis ir atitinkančiomis techninės specifikacijos sąlygas Prekėmis **ne vėliau kaip per 45 (keturiasdešimt penkias) darbo dienas** nuo pranešimo dėl neatitinkančių Prekių gavimo dienos.

Prekių perdavimas – priėmimas įforminamas perdavimo – priėmimo aktu arba krovinio važtaraščiu t.y lygiaverčiu dokumentu prekių perdavimo-priėmimo aktui, kuris sudaromas Prekių pristatymo dieną. Prekės Pirkėjui pristatomos tik Pirkėjo darbo laiku.

**Aplinkosauginiai reikalavimai**

Pirkėjas siekia, kad jo ir Tiekėjo veiksmai darytų kuo mažesnį poveikį aplinkai, todėl Prekė(s) turi atitikti bent vieną iš šių reikalavimų:

* prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų;
* prekei pagaminti, tiekti ir (ar) naudoti, paslaugai teikti ar darbams atlikti sunaudojama mažiau elektros energijos ir (ar) naudojama energija iš atsinaujinančių energijos išteklių;
* prekė (pakuotė), virtusi atliekomis, tinka paruošti pakartotinai naudoti ar perdirbti.

Tiekėjas įsipareigoja **prekes pristatyti ne piko valandomis** (Piko valandos: pirmadieniais-penktadieniais nuo 8:00 iki 10:00 val., nuo 12:00 iki 14:00 val., nuo 16:00 iki 18:00 val.);

*Tiekėjo pasiūlymo forma pridedama elektroninėje byloje „.xlsx“ formatu. Pasiūlymas turi būti teikiamas nepadarius jokių perkančiosios organizacijos parengtos elektroninės bylos pakeitimų*